Vi anbefaler altid, at man køber bolig med brug for øje. Så hvis tidspunktet er rigtigt for din familie, og den helt rigtige bolig dukker op, vil jeg anbefale, at du tager ud og kigger på den.
I det nuværende marked vil jeg dog også anbefale, at du har en lang tidshorisont. Sigtbarheden på boligmarkedet er lavere, end den plejer at være, og vi kan ikke udelukke prisfald.
Det er dog værd at huske på, at både stigende priser og faldende priser er et vilkår, når man er boligejer. Mange familier har deres hus i 20, 30 eller ligefrem 40 år, og i den periode vil de normalt overleve perioder med både stigende og faldende priser – så det vil din familie med stor sandsynlighed også komme ud for i løbet af ejertiden.
Lise Nytoft Bergmann